Kv́nzeli bꝛing mir minē ſang
Kv́nzeli bꝛing mir minē ſang·
d̾ mīneklichē frowe·
nach d̾ min ſendeſ h̾ze ie rang·
dc hat ſi mir v̾howē·
ahi ſolt ich die ſchonē noch nach minē willē ſchowē·
bꝛing ir dē bꝛief vn̄ ſing ir vf gedoͤne·
dú maht vil g̾ne lǒfen dar du geſehe nie wib ſo ſchoͤne·

WAn ſendent ir dc heinzlin dar·
dc ſinget alſo ſv̊ze·
es kan dú ſelbē lied̾ gar·
vn̄ hat ǒch wol die mv̊ſſe·
welle ers niht tv̊n ſo volgēt mir vn̄ vallēt im zefůſſe·
dc heīzelin ſpꝛach zem kvͤnzlin do vō zoꝛne·
ga dv da hin mich mvrte lihte ein mā ī ſinē koꝛne·

Kvͤnzlin wilt dv mich nv lan·
ſo wilt dv mich v̾t́ben·
dv ſolt in div koꝛn gan·
vn̄ ſolt des roggē ribē·
da gat eī ſvͤze zit har zv̊ dv maht vil wol belibē·
dar zv̊ iſſe dv d̾ apfel vn̄ der kriechē·
des mag ein kneht vil wol geneſen deſ ſolt dv zv̊ dir liechen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse